Yhdeksäs Tohtori

**Yhdeksäs Tohtori** oli Viimeisen Suuren Aikasodan selviytyjä, mutta kärsi musertavasta luulosta, että hän oli päättänyt sodan karmealla tavalla. Näin ollen hän oli eristänyt itsensä Ajan Herroista, omasta lajistaan ja tunsi itsensä yksinäiseksi ja läheisensä menettäneeksi. Hän oli emotionaalisesti sodan runtelema, ja hänen elämässään koitti ajanjakso, jolle tyypillistä oli pirstoutunut katkera mieli ja jolloin hän tapasi toimia vihaisesti ja julmasti niitä kohtaan, jotka vastustivat Tohtoria. Tästä huolimatta hän pysyi jalona ja melko ystävällisenä niille, joista piti, vähitellen palatessaan normaaliin persoonaansa ja päästäen irti sodanaikaisesta itsestään.

Rose Tyler oli hänen yleisin kumppaninsa, vaikkakin hän jakoi monia seikkailuja myös Jack Harknessin kanssa. Slitheenien yrittäessä tuhota Maa-planeetan, hän sai ystäväkseen monia muita, kuten Rosen äidin, Jackie Tylerin, Rosen entisen poikaystävän Mickeyn ja Harriet Jonesin. Hän myös seikkaili kerran Adam Mitchellin kanssa, joka oli Henry van Stattenin työntekijä. Tämä johtui Rosen pyynnöstä, mutta Tohtori potki hänet lopulta pois kyydistään, kun Adam meinasi muuttaa ihmiskunnan historiaa.

Hän uudentui imettyään saman aikavorteksin, joka oli muuttanut Rosen niin sanotuksi Pahaksi Sudeksi. Tämä teko pelasti Rosen, mutta aiheutti suurta vahinkoa Tohtorille solutasolla.

## ELÄMÄ

### UUDENTUMISEN JÄLKEEN

Tämä inkarnaatio syntyi Viimeisen Suuren Aikasodan lopussa, kun hänen edeltäjänsä fyysinen ikä sai hänet uudentumaan. (TV: *Tohtorin Päivä*)

### ROSE TYLERIN TAPAAMINEN

Nestenen Tajuntaa etsiessään Tohtori löysi sähkömiehen murhattuna Lontoolaisesta tavaratalosta, Henrik'sistä. Jatkaessaan tutkimustaan hän löysi lauman Autoneita ympäröimässä Rose Tyleria, nuorta kaupan työntekijää. Hän veti Rosen pois Autonien luota, varoittaen että hän aikoisi räjäyttää rakennuksen. Hän käski Rosen juosta. Kun Rose oli ulkona tavaratalosta, Tohtori oli jo räjäyttänyt tavaratalon.

Seuraavana päivänä Tohtori jäljitti amputoidun Autonin käden Powell Estatelle, jossa Rose asui. Hän oli aikaisemmin antanut tämän käden Roselle. Pelastettuaan Rosen sen hyökkäykseltä, joka oli tarkoitettu kohdistuvan Tohtoriin, hän lähti pois TARDIS-aluksellaan ja käski Rosen unohtaa hänet.

Tohtori törmäsi jälleen Roseen, kun hän pelasti hänet Mickey Smithin, hänen poikaystävänsä Auton-kopiolta. Tohtori veti tämän Auton-kopion pään irti, minkä seurauksena Auton-Mickey kuljeskeli päättömänä vailla suuntaa. Tohtori ja Rose pakenivat TARDIS-alukseen, jossa Tohtori käytti irrotettua päätä jäljittääkseen Nestenen Tajunnan. He päätyivät London Eyen alle rakennettuun tukikohtaan, josta he löysivät oikean Mickeyn. Tohtori pyysi Tajuntaa lähtemään Maasta ja löytämään toisen planeetan itselleen, mutta se kieltäytyi ja käski kahta Autonia vangitsemaan Tohtorin ja takavarikoimaan antimuovin, jota Tohtori piteli.

Kykenemättömänä pakenemaan Nestenen Tajunnan tukikohdasta ilman pääsyä TARDIS-alukseen, Roselle ei jäänyt muuta vaihtoehtoa kuin potkaista Autonit ja antimuovi Nestenen Tajunnan sisältämään pataan. Tämä tuhosi Tajunnan ja pelasti Tohtorin elämän. Vietyään Rosen ja Mickeyn suojaan TARDIS-aluksellaan Tohtori pyysi Rosea matkustelemaan kanssaan, mutta sanoi erikseen, että Mickey ei ollut tervetullut, sillä hän oli liian pelkurimainen. Rose hylkäsi tämän tarjouksen ja TARDIS dematerialisoitui. (TV: *Rose Kohtaa Tohtorin*)

### MATKAT YKSIN

Tohtori vieraili Dallasissa Yhdysvaltojen presidentin John F. Kennedyn salamurhan hetkellä 22. marraskuuta 1963, Southhamptonissa juuri ennen RMS *Titanicin* lähtöä huhtikuussa 1912 ja Indonesiassa Krakataun purkautumispäivänä elokuussa 1883. (TV: *Rose Kohtaa Tohtorin*)

Tohtori liittoutui kaikkien muiden inkarnaatioidensa kanssa pelastaakseen Gallifreyn tuholta Viimeisen Suuren Aikasodan lopussa, mutta menetti muistonsa tästä tapahtumasta, koska aikalinjat? olivat epäsynkronoituneet. (TV: *Tohtorin Päivä*)

### MATKAT ROSEN KANSSA

Hän rematerialisoitui Rosen luo, vaikkakin Rosen näkökulmasta vain muutamia sekunteja dematerialisoitumisen jälkeen, ja kertoi että TARDIS voi matkustaa mihin tahansa ajassa ja avaruudessa. Rose suostui ja liittyi Tohtorin mukaan kumppanina. (TV: *Rose Kohtaa Tohtorin*)